Факултет педагошких наука Универзитета у Крагујевцу, Јагодина

ПРИЈАВА ЗА ВОЛОНТИРАЊЕ

 Поштовани студенти,

 У складу са захтевом Министарства просвете, науке и технолошког развоја Републике Србије (<https://pefja.kg.ac.rs/wp-content/uploads/2020/08/Poziv-studentima-uciteljskih-fakulteta.pdf>) и у договору са начелником Школске управе Јагодина, молимо вас да за пријаву за волонтирање у основним школама попуните **Образац 1** у овом документу и пошаљете га у ворд формату на имејл адресу: volontiranje@pefja.kg.ac.rs.

 За волонтирање се могу пријавити студенти четврте године ОАС Учитељ, апсолвенти ОАС Учитељ и студенти мастер студија на студијском програму Учитељ. Могу се пријавити и студенти који нису формално уписали четврту годину основних студија а имају остварен услов за упис.

 Рок за пријављивање је отворен, али је пожељно да се пријавите до 30. августа 2020. године како бисте са волонтирањем започели од првог дана школске године.

 У распоређивању, школска управа Јагодина руководиће се местом становања студента како би се путовање свело на минимум, а уколико постоји потреба за превозом, волонтери неће сносити трошкове. Школска управа Јагодина надлежна је за Поморавски округ (Јагодина, Ћуприја, Параћин, Свилајнац, Деспотовац, Рековац), али се можете пријавити за било који округ у Србији. У току волонтирања биће могуће да поднесете захтев за промену места волонтирања уколико промените место становања.

 Студентима волонтерима биће призната континуирана пракса уколико волонтирају најмање четири недеље. Ово признавање могуће је остварити без обзира на положене методике са треће године студија. Такође, кроз волонтирање ће моћи да се полажу часови за методичке практикуме, за шта је неопходно да се јавите предметним наставницима односно поступате по њиховим упутствима.

Радно оптерећење студента у току волонтирања је највише 4 сата дневно радним данима.

Значајно је да школа, приликом додељивања радних обавеза волонтеру, има у виду и изборно предметно подручје које студент похађа (в. напомену у дну табеле).

Захваљујући на поверењу школама и колегама учитељима, молимо да, у циљу признавања праксе и вођења остале евиденције, учитељи (који ће у овом процесу имати и улогу ментора својих будућих колега) попуне **Образац 2**. Студент је дужан да овај образац достави координатору праксе у штампаној или електронској форми.

ОБРАЗАЦ 1 – пријава

|  |
| --- |
| Општи подаци о студенту |
| Име и презиме студента |  |
| Број индекса |  |
| Место и адреса становања |  |
| Школа у којој би студент желео да волонтира (уколико је већ остварио контакт – поље није обавезно) |  |
| Број телефона студента |  |
| Имејл адреса студента |  |
| Изборно предметно подручје (модул)[[1]](#footnote-1)  |  |
| С обзиром на моја интересовања и способности, желим да превасходно: |
| помажем у онлајн-настави и раду који подразумева коришћење ИК технологије  |  |
| помажем у непосредном раду у школи  |  |

Попуњава студент

ОБРАЗАЦ 2 – извештај

Попуњава учитељ ментор

|  |
| --- |
| Општи подаци |
| Име и презиме студента |  |
| Број индекса |  |
| Школа у којој студент волонтира / је волонтирао (назив, адреса, место) |  |
|  Разред и одељење |  |
| Име и презиме учитеља ментора |  |
| Имејл адреса учитеља ментора |  |
| Послови које студент обавља / је обављао |  |
| Временски период на који се извештај односи |  |
| Оцена квалитета рада и степена ангажовања студента: |
|  |
| Датум | Потпис учитеља и печат школе |

ХВАЛА ВАМ ШТО НА ОВАЈ НАЧИН ПОКАЗУЈЕТЕ СОЛИДАРНОСТ СА УЧЕНИЦИМА И УЧИТЕЉИМА, А САМИМ ТИМ И ДА СТЕ ДОСТОЈНИ БУДУЋИ ПРЕДСТАВНИЦИ ЈЕДНЕ ОД НАЈПЛЕМЕНИТИЈИХ И НАЈЛЕПШИХ ПРОФЕСИЈА. НАДАМО СЕ ДА ЋЕ ВАС У ШКОЛИ У КОЈОЈ БУДЕТЕ ВОЛОНТИРАЛИ УПОЗНАТИ У ПРАВОМ СВЕТЛУ И ДА ЋЕ ОВО ЗА ВАС БИТИ ПРИЈАТНО ИСКУСТВО.

Управа Факултета педагошких наука у Јагодини

Школска управа Јагодина

1. Студијски програми основних и мастер студија конципирани су тако да студент бира групу изборних предмета у у 3. и 4. години основних студија, а потом и на мастер студијама, при чему стиче најмање 60 ЕСПБ и додатне, појачане компетенције из области наставе одређеног предмета (Српски језик, Математика, Информатика, Физичко васпитање, Музичка култура, Ликовна култура). Студенти који похађају модуле Енглески језик и Немачки језик могу предавати ове предмете у млађим разредима основне школе. [↑](#footnote-ref-1)